O‘zbekistonliklar yanvar-iyul oylarida eng ko‘p safar qilgan davlatlar orasida Qirg‘iziston birinchi o‘rinni egallab turibdi. 2023 yilning yanvar-iyul oylarida 2,5 million nafar O‘zbekiston fuqarosi turistik maqsadlarda xorijga safar qildi. Statistika agentligi tomonidan ma’lum qilinishicha, o‘zbekistonliklar yanvar-iyul oylarida eng ko‘p safar qilgan davlatlar orasida Qirg‘iziston birinchi o‘rinni egallab turibdi – 1 mln. Keyingi o‘rinlardan mos ravishda 625,5 ming nafar va 421,4 ming nafar o‘zbekistonlik safarni amalga oshirgan Tojikiston hamda Qozog‘iston joy oldi. Ushbu ko‘rsatkich qolgan davlatlar kesimida quyidagicha ko‘rinish oldi: Rossiya – 122,1 ming nafar;  Turkiya – 102,7 ming nafar;  BAA – 70,8 ming nafar;  Saudiya Arabistoni – 35,2 ming nafar;  Kuvayt – 21,2 ming nafar;  Misr – 15,1 ming nafar;  Ozarboyjon – 10,5 ming nafar;  Janubiy Koreya – 8,4 ming nafar;  Hindiston – 5,9 ming nafar;  AQSh – 5,8 ming nafar.